Downloaded from YTS.MX
Official YIFY movies site: YTS.MX
Kako se zoveš?
Tatiana Suarez.
Hajde, Tatiana!
Vjerujem da sam najbolja na svijetu, i to svim svojim srcem,
svakim atomom svoga tijela.
- Izuzetno je dominantna... - Suarez je posebna.
Odavno nismo vidjeli takvu razinu dominacije u ženskom MMA-u.
Tatiana Suarez mogla je postići štošta u MMA-u.
Svi smo mislili da će postati prvakinja.
Međutim, život ju je sjebao mnogo puta.
T. Suarez svojevremeno je bila favorit u hrvačkom olimpijskom timu SAD-a.
No plan da postane prvakinja odgođen je zbog ozbiljne ozljede
koja je otkrila znatno veći problem.
Ali Tatiana je sve to savladala.
Prošla sam pakao i vratila se. Prebrodila sam štošta.
Neću stati dok ne dođem do vrha.
Ovo je moja strast, osjećam da sam za ovo stvorena.
Ali nije me bilo jako dugo.
Nakon takvih situacija zapitaš se hoćeš li biti isti kao prije,
hoćeš li biti isti sportaš.
Nekadašnji hrvački supertalent vraća se nakon gotovo četiri godine pauze.
Možeš li probati još jednom?
Svi su u meni vidjeli hrpu potencijala.
Sada, nakon svega što sam prošla...
U Rancho Cucamongi u Kaliforniji danas se bori...
...napokon je došlo moje vrijeme.
...Tatiana Suarez!
NESLOMLJIVA TATIANA SUAREZ
XTREME COUTURE MMA OSN. 2007.
- Dobro? - Da.
OSAM MJESECI RANIJE
Ja nisam u MMA krenula sa željom da postanem viceprvakinja,
već da postanem prvakinja UFC-a.
Ja vjerujem u taj cilj otkad sam krenula s borbama.
Kad sam u ringu, osjećam se kao da igramo šah
ili poker, a ja imam najbolje karte.
MMA znači mješovite borilačke vještine, i to za mene jest vještina, umjetnost,
način izražavanja.
Vrijeme!
- Bogme si nas zeznula. - Zašto?
Došla si bez ikakvog pojasa.
Stari...
Prvo sam mislio da si još zelena, ali ubrzo sam shvatio.
JUANCAMILO RONDEROS MMA
J. P. BUYS MMA
Probao sam onaj zahvat u kojem ideš nazad, pa napraviš polugu na nozi.
Taj sam zahvat probao na svima.
Pokušao sam ga napraviti na njoj 40 puta, ona ga je blokirala 41 put.
Hrvala si se, zar ne?
- Da. - Profesionalno.
Da.
Oduvijek sam se voljela natjecati.
Oduvijek sam bila motivirana, ambiciozna i marljiva.
Ne mogu to objasniti. Takva sam od djetinjstva.
Tatiana je oduvijek bila izuzetno aktivna.
S. MEYERS TATIANINA BAKA
Oduvijek je voljela biti u centru pažnje.
Voljela je izazivati i provocirati.
Sretan rođendan ti
Sretan rođen...
Chris, makni glavu!
Tatiana bi kao mala išla na hrvačke treninge svog brata Chrisa
i pažljivo sve promatrala.
Jednom smo bili na turniru i rekla mi je da se želi hrvati.
LISA MEYERS TATIANINA MAMA
Ja sam joj rekla da se cure ne hrvaju.
Tatiana je oduvijek bila tip osobe...
CHRIS LOPEZ TATIANIN BRAT
...koji kad nešto želi, to i napravi.
Tako se počela hrvati s dječacima.
Imala je mucaste čarapice,
visoki repić, šiškice i došla bi na trening, natjecanja
i jednostavno... rušila sve pred sobom.
A onda bi ustala i nasmiješila se.
Zaljubila sam se u hrvanje jako mlada.
Bako, unučica ti je prava razbijačica!
Vidi je kako je opasna!
Hrvači imaju poslovicu:
"Moraš biti malo nalik psu."
Tatiana je pas.
To je zbog meksičke krvi, ona je prožima.
Hajde, Tatiana!
Kad sam imala 12 godina, odlučila sam postati olimpijska prvakinja.
To!
Kad sam došla u srednju, zadržala sam taj cilj.
To, Tati! Možeš ti to, mala, hajde!
Nije išla na dodjelu diploma, nije išla na maturalnu.
Kad bi u školi bio neki ples,
ona ne bi išla jer je obično imala već neki turnir.
Mnogo je toga žrtvovala.
Sve se svodilo na hrvanje i postizanje mog cilja.
Hrvala se s najuspješnijim dečkima u Kaliforniji.
Iako su svi oni bili mladi,
Tatianin talent bio je nezapamćen.
DAVID OCHOA TATIANIN SREDNJOŠKOLSKI TRENER
Ona nije došla gubiti.
Postala je eponim za žensko hrvanje.
Od izuzetnog je značaja za našu školu, Northview.
Tada sam bila najbolja hrvačica u državi,
a nisam bila ni blizu vrhunca karijere.
Tek sam započinjala sportsku karijeru.
TOYOTINO PRVENSTVO 2007.
HRVANJE - ISTOČNA DIVIZIJA
HRVAČKI PRVACI
Hrvanje je individualni sport, ali potrebna je podrška...
HRVAČKI TURNIR PRVAK TIMA
KALIFORNIJSKI PRVACI
...a Northview općenito, i treneri i osoblje,
oblikovali su me i kao hrvačicu i kao osobu.
KALIFORNIJA
ZAPADNA COVINA
VIKINZI IZ NORTHVIEWA
SREDNJA ŠKOLA NORTHVIEW
Izuzetno sam sretna što se mogu vratiti
i pomoći Northviewu, biti dio te obitelji.
Ovo je naša Tatiana Suarez.
Počela je karijeru ovdje, ona je naša prva državna prvakinja.
Prebila je mnoge dečke u ovom programu.
Sretni smo i blagoslovljeni
što imamo reprezentativku u teretani.
Molim još jedan pljesak, ljudi.
Tatiana Suarez kraljica je Northviewa...
MIKE DURAN POMOĆNI TRENER
...za cure i za dečke.
Jedna je od pionirki ženskog hrvanja u Kaliforniji, ali i u ostatku države.
Kreni!
Želim da mi lakat bude ovdje, dobro? Tako se branim.
Hrvala se s dečkima, što nije bilo lako.
PRVENSTVO VALLE VISTA PRVACI
PRVI TIM 2004./2005.
Naš muški program funkcionira kao priprema za prvenstva.
Kad iskoračim, dobijem dovoljno prostora,
imam dovoljno mjesta.
Tatiana Suarez je legenda.
Uvijek se veselimo njezinom posjetu.
SAVANNAH LEWIS HRVAČICA, NORTHVIEW
Kad sam se počela hrvati, Northview je održavao kamp
i ona je održala govor.
Kad sam, kao početnica u hrvanju
u timu u kojem nije bilo puno cura,
vidjela da se netko probio hrvanjem,
to mi je otvorilo oči
i shvatila sam da i ja to mogu.
Nastojim imati Tatianin mentalitet.
Sve što je postigla...
L. LAZARO HRVAČICA, NORTHVIEW
Želim biti kao ona.
Pogurnut ću je glavom
i čim ona uzvrati, bacit ću je, dobro?
Hrvanje nije za svakoga.
Potrebni su snažan duh...
ROY LAZARO TRENER, NORTHVIEW
...i snažan um, a treba znati i podnijeti razočaranja.
Kad vidiš koliko je klinaca prošlo ovuda i pretvorilo se u uspješne odrasle ljude,
i to iz različitih sredina s raznim pričama... Nevjerojatno.
Žensko hrvanje i dalje je dosta novo.
Ti si na redu, zar ne? Neka te uhvati za vrat.
Ta je kultura sad znatno prihvaćenija nego prije.
Kad sam krenuo s Tatianom na državne turnire,
mislim da je samo pet fakulteta u SAD-u
imalo ženske hrvačke timove.
Sad ih ima sigurno gotovo stotinu.
Žensko hrvanje u SAD-u postaje sve popularnije,
što je fenomenalno.
Dakle, vi pogurnete, pritisnete protivnicu
i kad ona uzvrati, spustit ćete je na pod.
Želim ih inspirirati, pogotovo jer sam Latinoamerikanka
i živim u Kaliforniji, gdje je mnogo Latinoamerikanki.
Cijeli tim ima latinoameričke korijene. Drago mi je da im mogu pomoći
jer puno tradicionalnih Meksikanaca
smatra da se žene ne bi trebale baviti sportom.
Ja tim curama obožavam pokazati da možeš biti i žena
i uspješna hrvačica.
A isto će moći i njihove kćeri i unuke.
To je američki san.
Naši su roditelji htjeli da oni
i njihova djeca imaju bolji život u ovoj državi.
Marljivim bavljenjem sportom, njihova djeca mogu dobiti priliku za to,
npr. da upišu fakultet.
Ako postavite temelje,
možete ih lako dalje nadograđivati i time pomoći cijeloj generaciji.
Dolazim iz kulture u kojoj ženski sportovi nisu uobičajeni,
ali moja su se braća bavila hrvanjem. Svidjelo mi se, pa sam se okušala u njemu.
I. HINJOSA HRVAČICA, NORTHVIEW
Mislim da mi je otad samopouzdanje uvelike poraslo.
To mi i drugi govore...
N. LOPEZ HRVAČICA, NORTHVIEW
...pogotovo mama i cure u timu.
One su mi kao druga obitelj.
Fenomenalno je znati da smo svi tu jedni za druge.
LEXI GARZA HRVAČICA, NORTHVIEW
Moje najbolje prijateljice prolaze
ili su prolazile kroz istu situaciju.
Mislim da se svi ovdje međusobno potiču
i daju sve od sebe u životu.
Mislim da mi je hrvanje dalo sve što mi je potrebno.
Kad se hrvam, izbacim svu ljutnju i frustracije.
Hrvanje mi je jako pomoglo da se oslobodim.
- Jedan, dva, tri, "Vikinzi"! - "Vikinzi!"
- Mi se ne slamamo! - Mi lomimo!
- To! - Da!
"Mi se ne slamamo, mi lomimo." To nam je moto.
Bez obzira na okolnosti, nećemo se slomiti.
Do 17. godine osvojila sam četiri državna prvenstva.
Bila sam pod velikim pritiskom
jer sam htjela postati olimpijska prvakinja.
Međutim, na mene pritisak djeluje pozitivno.
Ne bježim od njega.
Cijeli život slušam
da se ne bih trebala hrvati jer sam žena,
da se kao žensko ne bih trebala baviti hrvanjem.
To mi daje snagu. Kad ljudi sumnjaju u mene,
dobijem potrebu da im pokažem da su u krivu.
KVALIFIKACIJE ZA OI, 2008., SAD
Tatiana je upala u reprezentaciju sa 17 g.
To je u to vrijeme bio presedan.
Kad smo otišli na državno prvenstvo,
uspjela je poraziti dotadašnju prvakinju.
Hrvanje je prvi, iskonski sport.
To je najstariji olimpijski sport.
Tatiana je u ranoj mladosti bila odlična natjecateljica.
T. STEINER TRENER REPREZENTACIJE
Brzo je završila na višoj razini i, s obzirom na njenu kompetitivnost,
napredovala izuzetno brzo,
nije dopuštala da je zaustavljaju.
U američkoj reprezentaciji nije bilo Latinoamerikanki.
Bila sam vrlo ponosna na to što sam prva Latinoamerikanka
koja predstavlja reprezentaciju SAD-a.
Terry je u meni vidio veliki potencijal i posvetio mi je puno vremena.
Zaista sam vjerovao da će postati olimpijska prvakinja.
Tatiana je takva sportašica.
Neki ljudi žele pobijediti,
ali Tatiana je morala pobijediti. Postoji razlika.
Za nju neuspjeh nije bio opcija.
CHRISOVA KUĆA LA PUENTE, KALIFORNIJA
Što ima, stara? Kako se osjećaš?
Dobro.
Jesi li spremna na povratak?
Počela sam sa sparingom.
Prije toga, bavila sam se hrvanjem i jiu-jitsuom.
- Da. - Jer želim jake treninge, naravno.
No i bojim se.
Jaki treninzi ti ne trebaju više od dva do tri puta tjedno.
- Kužiš? - Ali moji su treninzi...
- Znam, nema... - ...vrlo naporni...
- To ti hoću reći... - ...uvijek.
Pokušavam ti reći da to moraš mijenjati.
Imaš ovo desetljeće...
Imam odličan odnos s bratom.
Kao mali, bili smo jako bliski.
Znaš kako kažu,
hrvači idu kroza zid,
a ljudi koji se bave džiju džicuom traže način da ga zaobiđu.
Umjesto da, kao i uvijek, ideš kroza zid,
moraš uza zid, ali postrance.
Da.
Odrasla sam sa samohranom majkom.
Tata nas je napustio kad sam imala sedam godina.
Trebao je doći po mene na moj rođendan
da odemo u Disneyland, ali nikad nije došao.
Sjećam se kad sam je znala voziti i uključiti radio,
ako bi na njemu puštali hispanske pjesme, rekla bi mi
da promijenim ili isključim pjesmu,
a oči bi joj zasuzile jer bi je to podsjećalo na tatu.
Mama je morala nadoknaditi njegovu odsutnost.
Brat mi je uvelike pomogao
jer nisam imala očinsku figuru.
Sudjelovao sam u Tatianinom odgoju, mijenjao joj pelene, hranio je,
ona je bila moj mali prijatelj.
Nije bio dovoljno star da mi bude tata, ali bio je dovoljno star da me čuva.
Stiže jedan hrskavi burger!
Htio sam biti tu za nju umjesto njezinog tate.
- Zašto ne jedeš? - Nisam gladna.
To je možda zato što, kad sam bio mali,
ni na mene nitko nije pazio.
Ja sam uvijek pazio na druge.
Teško je biti samohrana majka.
S 15 godina ostala sam trudna i rodila Chrisa.
Mama je htjela da pobacim
jer je mislila da bi tako bilo najbolje, no...
ja to nisam htjela.
Kad je Chrisu bilo pet godina, kupila sam kamper u El Monteu
i ubrzo nakon toga rodila Tatianu.
Međutim, naš je dom bio vrlo nesiguran.
Nismo imali stabilno kućanstvo kao mali.
Htjela sam biti pedijatrica, imala sam dobre ocjene i...
bila sam odlična učenica, najbolja u generaciji u višim razredima...
Oprostite.
Moj je očuh zlostavljao moju mamu fizički,
verbalno...
Nekoliko me puta udario
i učinio još štošta.
Rekao bi da ide po pištolj
i da će je ubiti.
Često je to govorio, nije to bilo samo jednom.
Zbog tog nasilja,
nije najbolje izražavala...
Ne znam mogu li to nazvati ljutnjom ili frustracijama.
Lisine reakcije na hrvanje
često su bile pretjerane.
Bilo joj je previše stalo do toga da budu uspješni.
Ozlijedi ga! Rasplači ga!
Pobjeda je mojoj mami bila prioritet, nije bilo drugog izbora.
Bilo je vrlo teško.
Prijetila bi nam da će nam nauditi ako ne pobijedimo.
Bojali smo se nje kao Boga.
Sjećam se da sam jednom izgubila na turniru.
Dobra borba.
I brat je rekao da ide s nama.
I čudila sam se jer se mama...
Mama se dobro nosila s tim porazom.
Inače bi bila vrlo uzrujana.
Znala sam da se ponaša drukčije zbog mog brata.
No kad smo došle do bakine kuće
i ostavile brata tamo,
sjećam se da mi je srce skočilo u grlo jer sam znala...
što me čeka. Znala sam da će biti ljuta.
Čim je on izašao iz auta...
udarila me.
Kao mala, štošta sam zamjerala mami.
Istovremeno sam htjela inatiti joj se i usrećiti je.
Osjećala sam se kao da nikad nisam dovoljno dobra za nju.
Bilo je teško
jer želite da vas roditelji vole bez obzira na sve.
Trudio sam se štititi je.
Htio sam je zaštititi.
Davao sam sve od sebe, ali ne znam je li to bilo dovoljno.
- Chris Lopez. - To, Chris!
Godine su prolazile i morao sam na fakultet,
ja sam odrastao, a ona je još bila mala.
Sjećam se teškog razgovora koji smo vodili kad sam studirao.
Nazvala me i plakala jer me nema.
Pitala me zašto sam je ostavio.
"Zašto si me ostavio?"
Osjećao sam se krivo.
Nikad neću zaboraviti njezin ton i njezine suze.
- Ostani tu! - Okreći se! Okreći se za to!
Obožavala sam hrvanje. To mi je bio odličan ispušni ventil.
11.1.1998.
Svu sam energiju ulagala u hrvanje
i uspjeh u tom području.
Tatiana Suarez.
Mislim da mi je to pomoglo da se nosim s boli koju osjećam.
Svi mi u životu imamo način da se borimo s problemima
i za mene je to hrvanje.
Tako je nekako sve to za mene počelo.
Ljudi često kažu da nas hrvanje kao sport
priprema za život.
Priprema nas za uspone, padove, gubitke i pobjede,
pomaže nam nositi se s njima i pozitivno gledati na njih.
Od početka srednje borila sam se sa psihičkim zdravljem.
Bila sam tjeskobna i depresivna.
No tek kad je došlo do pandemije, shvatila sam koliko je situacija teška.
Konstantno sam se osjećala samo.
Svatko ima svoju priču, ali meni osobno
hrvanje je uvelike pomoglo da se osjećam bolje.
Hrvanje mi je bilo glavna motivacija.
Pomoglo mi je da se izvučem iz kolotečine u koju sam se dovela
i u koju sam upala te da samo idem dalje.
Da mogu razgovarati sa sobom iz mladosti, rekla bih si
da sam rođena za velika postignuća.
Rekla bih si da će biti teško, ali da ću se uvijek snaći.
Kad sam predstavljala našu reprezentaciju,
željeli su da živim u Olimpijskom centru i rado sam to prihvatila.
OLIMPIJSKI CENTAR COLORADO SPRINGS
Bila sam sretna što se selim. Mama i ja nismo imale neki odnos.
Jedva da smo razgovarale.
Nisam se vraćala kući ni za Dan zahvalnosti ni za Božić.
Uživala sam u Olimpijskom centru
jer tamo se jede, spava i diše za hrvanje,
a to i jest moj način života.
Idemo, druga runda na svjetskom prvenstvu.
Počela sam se baviti međunarodnim hrvanjem i išlo mi je odlično.
Kad sam imala 17 g., osvojila sam svjetsku broncu.
Zato sam bila uvjerena da ću biti olimpijska prvakinja.
Bilo je samo pitanje vremena kad ću sazreti kao sportašica.
GRAND PRIX FRANCUSKA, 2011.
Išli smo na Grand Prix i zamijetila sam da me boli vrat.
Osjećala sam da mi lice i ruka trnu.
Sjećam se da sam se tijekom zagrijavanja počela pitati
kako ću izdržati do kraja turnira.
Međutim, uništila sam svoju protivnicu.
Sjećam se da sam bila vrlo ponosna što sam se uspjela prebaciti
na pozitivan način razmišljanja u roku od par minuta.
Na kraju sam pobijedila na Grand Prixu.
Nakon njega vratili smo se kući.
Primijetili smo da se stalno trza
i da uporno diže ramena.
Rekao sam da moramo to pogledati
jer nešto ne štima.
Bila sam na treningu i ukliještilo me, nisam se mogla micati
ne znam koliko dugo,
vjerojatno par sekundi, ali nisam se mogla pomaknuti
i činilo mi se kao da to traje cijelu vječnost.
Vrat joj se ukliještio i zavrištala je.
Mislim da ju je to jako uplašilo. Nitko ne želi ostati paraliziran.
Na kraju su nazvali hitnu i mislila sam da će reći da je sve u redu,
da samo treba posložiti par stvari i mogu se vratiti hrvanju.
Ali kralježnica mi je bila iskrivljena.
Ozljede vrata izazivaju jake bolove kod boraca.
Ta bol počinje na podsvjesnoj razini, razini straha...
DR. A. GALPIN ZNANSTVENIK
...uplašenosti od kraja karijere i straha da ne ostaneš u kolicima.
Rekli su mi da se više ne smijem hrvati
jer bih mogla ostati paralizirana.
Nakon toga vratila se kući i nije se više bavila hrvanjem.
Ta joj je ozljeda spasila život.
Morala sam specijalistu i, zbog dijagnoze,
išla sam na snimanje koje je pokazalo neku masu na štitnjači.
Išla sam na biopsiju i ispostavilo se da imam rak.
Zastrašujuće je čuti da imaš rak.
Bila sam očajna.
Bojala sam se za nju.
Sve je to držala u sebi,
ali iz njezinog se ponašanja vidjelo
da joj se teško nositi s time.
Jednostavno se...
isključila.
Totalno se isključila. Više je nije bilo.
Nisam htjela da se brinu, pa sam se sama nosila s time.
Definitivno sam bila vrlo depresivna.
Osjećala sam se bespomoćno i samo.
Znala sam razmišljati i o samoubojstvu.
Bilo mi je teško
jer sam se morala boriti s potencijalno smrtonosnom bolesti,
a s druge strane nisam htjela živjeti
jer se nisam mogla hrvati.
Na kraju su mi morali izvaditi štitnjaču,
ali rak se proširio i na limfne čvorove, pluća itd.,
pa su mi morali izvaditi i dio čvorova.
Glavna je uloga štitnjače regulacija metabolizma.
Zamislite da organ koji upravlja vašom razinom energije,
postupkom oporavka i opuštanja,
brojem kalorija koje trošite, vašom težinom, jednostavno nestane.
Vrlo je teško...
živjeti bez štitnjače i ako ste običan čovjek,
a kamoli ako ste profesionalni sportaš, pogotovo borac.
Nakon ozljede vrata i raka, morala sam se vratiti u Kaliforniju.
Emocionalno i mentalno bila sam u rasulu.
Gubitak hrvanja pao mi je teže od raka.
Naročito mi je teško palo to što sam izgubila svoj ispušni ventil.
Bila sam depresivna i prolazila kroz razdoblje
tijekom kojeg sam se često pitala što ću sa životom.
Nisam znala tko sam.
Međutim, ako me hrvanje ičemu naučilo,
to je onda da najviše treba stisnuti kad zagusti.
Stoga sam tijekom tog razdoblja postala bolja osoba.
Mislim da sam svoju vrijednost temeljila na hrvačkim vještinama
i tada sam bila prisiljena shvatiti tko sam kao osoba
izvan hrvanja.
Rekla bih da mi je to razdoblje na kraju bilo dar jer bilo je teško,
no omogućilo mi je da se borim protiv raka i izliječim se.
Međutim, istovremeno sam znala da to nije kraj moje karijere.
Znala sam da ću naći način da se ponovno borim.
Ona nije obična osoba.
Nisu obični ljudi loši, ali ona jednostavno nije obična.
Obožava se natjecati i boriti,
to je sve što zna.
Ja jednostavno nastojim biti uz nju u svakom trenutku.
Htio sam da bude svjesna toga,
da zna da sam ovdje bez obzira na sve.
Baš da radi u trgovini cijeli život, nije me briga,
ja ću je svejedno voljeti. Ali znao sam da ona ne cilja na to.
Nastojala sam shvatiti što da radim dalje,
a da mi ne utječe toliko na vrat.
Počela se baviti džiju džicuom i pitala sam je je li to pametno?
Nije li to isto kao hrvanje?
Ona je rekla da nije jer nije tako opasno za vrat.
Strah od paralize.
Mislim da moja potreba za time da budem najbolja
nadjačava taj strah.
...i kad misliš da je položaj dobar, jedan korak, dva.
Prvi sam je puta vidio kad je došla u teretanu
na džiju džicu.
Sjećam se da sam je gledao kako se kotrlja...
ROMIE ARAM GL. TRENER
...i njoj je to išlo tako prirodno, jednostavno je znala gdje treba biti,
kako rasporediti svoju težinu i pritisak.
Vidjelo se da me gleda i pitao me jesam li se već bavila time.
Rekla sam da nisam, već da sam se hrvala,
na što je rekao da se to vidi.
Pobjeđivala je dečke u teretani i saznao sam
nekoliko dana kasnije što je sve postigla kao hrvačica.
Treninge džiju džicua pohađala sam u MMA teretani i bila sam okružena MMA-om,
načinom udaranja u njemu itd.,
pa sam zaključila da bih se mogla okušati u tome.
MMA, mixed martial arts, mješovite borilačke vještine...
A. HELWANI NOVINAR ZA MMA
...uključuju elemente džiju džicua,
boksanja, hrvanja, svih borilačkih vještina
koje se sjedinjuju u jedan sport,
čiji je cilj utvrditi koji je od boraca dominantniji.
Osnova Tatianinog stila temelji se na hrvanju.
Mnogi izvrsni hrvači bili su izuzetno uspješni i u MMA-u,
a i sam već dugo smatram da se u MMA-u najbolje razviti uz hrvanje,
da je najbolje imati hrvačko iskustvo ako si u MMA-u.
Odmah se istaknula.
U našoj su teretani uglavnom muški borci,
tako da su mi mnogi prilazili nakon treninga i ispitivali tko je ona.
Tati je počela trenirati sa mnom oko 2012., a u MMA-u...
Njezina prva borba bila je 2014.
T. SUAREZ PROTIV TYRE PARKER TATIANINA PRVA MMA BORBA
Tako, Tatiana! Samo udaraj koljenima!
Tatiana Suarez!
Čim je ozdravila, vratila se svom pozivu, natjecanju.
Odmah sam znao da će, jednom kad ona krene s tim,
ženama koje će se boriti protiv nje trebati puno sreće
jer ona je vrlo ozbiljna suparnica.
To!
Počela sam se baviti MMA-om i negdje nakon šest mjeseci
saznala sam da snimaju emisiju The Ultimate Fighter.
TIM JOANNA VS. TIM CLAUDIA
Htjela sam sudjelovati.
Trideset dva borca, ali samo jedan cilj.
Opstati u najintenzivnijem MMA natjecanju.
U okviru te emisije, 16 je boraca živjelo u istoj kući.
Emisija je funkcionirala kao turnir.
Naš je posao da pronađemo najbolje od najboljih...
DANA WHITE PREDSJEDNIK, UFC
...u svakoj težinskoj kategoriji
i da odaberemo dva vrsna borca da ih treniraju.
Kao trener u emisiji, morala sam odabrati tim.
Morala sam odabrati par ljudi koji bi se borili pod mojim mentorstvom...
C. GADELHA UFC BORAC, TRENER
...a vrlo sam kompetitivna.
Pobjednik emisije dobio bi ugovor s UFC-om u vrijednosti većoj od 100 000 dolara.
To! Napadni je! Da!
Tada sam iza sebe imala samo tri borbe,
tako da mi je The Ultimate Fighter bio dobra prilika
da steknem još iskustva u borbi.
Nisam nimalo sumnjala u svoj uspjeh.
Znala sam da ću pobijediti.
Kad idete na audiciju, sve što morate je kotrljati se
oko dvije minute.
Nakon toga sam se borila i razbila sam konkurenciju.
Nakon nekoliko tjedana, nazvali su me
i rekli da sam upala.
U to sam vrijeme radila u trgovini kako bih se usto mogla baviti i MMA-om.
Kad su mi rekli za emisiju, rekla sam šefici da odlazim.
Nije joj bilo jasno zašto, pa sam joj rekla za emisiju.
Ona je na to rekla: "Dobro, vidimo se za par mjeseci."
Ja sam na to rekla da idem i da se više ne vraćam i to je bilo to.
THE ULTIMATE FIGHTER 23. SEZONA
Kad sam vidjela Tatianu prvi puta,
odmah mi je bilo jasno da je posebna.
No kad sam vidjela kako se bori,
shvatila sam i koliko je ozbiljna.
Odaberite prvog borca.
Tatiana.
Tatiana je bila fokusirana i znala je što želi.
To mi se jako svidjelo kod nje jer motivacija se ne može naučiti.
Tatiana je savršeni primjer toga.
Štošta je prošla i to ju je učinilo ovakvom kakva jest.
Tatiana nije tip osobe
koji voli glumiti žrtvu. Ona je tu isključivo radi borbe.
Radi pobjede.
Došla sam do finala emisije.
Za pojas slamke bore se Tatiana i Amanda.
Snimali su promotivni video za finale i ja sam bila iza kamere.
Čula sam da Amanda govori o meni i da je rekla
da nisam navikla
biti čavao i da će ona biti čekić koji će me slomiti. Dotad sam bila mirna,
ali kad sam je čula,
apsolutno sam poludjela.
T. SUAREZ PROTIV A. COOPER 2016.
Mene nitko neće slomiti.
Nisam bila ni nervozna jer sam bila toliko ljuta
što netko misli da me može slomiti.
Dolazi neporažena Tatiana Suarez.
Cjeloživotna hrvačica s odličnim prelazima između zahvata
i raznovrsnim metodama rušenja,
ali i tjeranja protivnica na predaju.
Srušila sam je i bezobzirno udarala
i odjednom shvatila da mi radi polugu na ruci.
Cooper drži polugu.
Međutim, nisam htjela odustati, pa makar mi i slomila ruku.
Odlučila sam da ću je uništiti drugom i pobijediti.
Više me nije bilo briga.
Suarez se odlično brani.
Napokon sam oslobodila ruku.
Suarez baca odličan udar šakom.
Imamo pokušaj tzv. D'Arce gušenja i onda brz prijelaz na japansku kravatu,
ako uspije zakačiti desnu nogu oko njezine...
Gušila sam je i tako sam je čvrsto držala da je pokazivala da se predaje,
ali sudac to nije mogao vidjeti.
Ja sam mu morala reći da se predaje
jer je počela mahati nogama
u strahu da će izgubiti svijest.
Uspaničila se, pa ju je potapšao i prekinuo borbu.
Tatiana Suarez pobjednica je emisije The Ultimate Fighter!
Tatiana Suarez imala je fenomenalan uspjeh na emisiji.
To je bila svojevrsna potvrda.
Svijet je napokon vidio ono što sam ja oduvijek vidio i znao.
Pobjednica 23. sezone emisije The Ultimate Fighter u kategoriji slamke,
Tatiana Suarez!
Moja je pobjeda mnogima pružila tračak nade.
Dotad su svi gledali kako prolazim kroz razne probleme,
i moja obitelj, i ekipa iz Northviewa, svi.
Vidjeli su kako gubim nešto važno, ali nakon toga
dobivam nešto još bolje.
Prošla sam pakao i vratila se. Prebrodila sam rak.
U mom klubu govorilo se: "Mi se ne slamamo, mi lomimo."
Ja se nikad neću slomiti. Prebrodila sam štošta
i neću stati dok ne dođem do vrha.
Kad je počela govoriti o svom klubu...
Da se ne slamamo, već da lomimo,
bio je to takav puni krug...
Kad treniraš nekoga i pomogneš mu da vjeruje u sebe,
osjećaš se tako ponosno.
Vidjela sam mamu u zakulisju i plakala je
te mi govorila koliko je ponosna na mene.
Sjećam se da sam je grlila i shvatila
da ne bih bila gdje jesam da nije žrtvovala toliko toga za mene.
MJEŠOVITE BORILAČKE VJEŠTINE
MIJENJAMO POJEDINCE DOK NE PROMIJENIMO SVIJET
Hej!
Zdravo! Bok!
Maria. Želiš vježbati?
- Da. - Dobro.
Svaki put kad si u ringu moraš biti svjestan razine
koju možeš podnijeti.
Ja nastojim biti svjesna nje tijekom svakog treninga
kako bih se osjećala sigurnije u ringu.
Uživam u ekstremnom testiranju svog tijela.
Gotovo pa uživam u slamanju drugih tijekom treninga.
Njezin način hrvanja i grapplinga nije ni dobar ni odličan, već elitan.
Upravo se po njemu razlikuje od svih drugih...
ALEX POINAR MMA BORAC
...kao i po odličnom udaranju.
Tatiana je gruba hrvačica. Snažna kompresija odozgo.
Ruke i udarci...
PUNAHELLE SORIANO MMA BORAC
- ...izgledaju joj odlično. - Imam osam kilograma više od nje
i hrvam se cijeli život, a moram dati sve od sebe
da me ne uhvati za noge, ne sruši
ili ne počne gušiti.
Udarajte, udarajte! Dajte malo otpora!
Borite se malo!
Oko 50 %! Malo se borite!
Veselim se ponovnoj borbi u ringu.
Sviđa mi se što je to natjecanje, ali nasilno.
To je nasilno umijeće.
U ringu bih sigurno mogla.
MARIA JOSE FAVELA MMA BORAC
Da. Ali u sredini?
Ali u sredini se bitno zatvoriti
da budeš sigurna kad hvataš, kužiš?
I onda samo hvataš.
- Hvatam, pa dokle ide. - Da.
Zanima me hoće li biti grapplinga nakon toga.
Ja radim grappling u svakoj rundi pa ne znam.
Htjela sam te udariti odozdo i uhvatiti te za nogu ili ostati na jednoj nozi.
Da.
Rekoh, ako se mogu boriti s Tatianom, mogu i s tom curom.
Vrlo mi je važno pomoći drugim ženama
da se osjećaju uspješno u sportu kojim se uglavnom bave dečki.
To čini dio moje baštine.
Jedan od izazova u hrvanju taj je
što se ne osjećaš kao cura.
Moraš se hrvati s dečkima...
Usto, mnogi sumnjaju u tebe jer si žensko, ali ja na to kažem
da možda jesam među rijetkim curama koje se žele hrvati,
ali i da se zbog hrvanja osjećam posebno.
Većina me se ljudi boji kad sazna
da sam hrvačica. Kažu da se ne treba zezati sa mnom.
Mi hrvačice izgledamo opasnije od svih,
mislim da se time ističemo.
Nikad se nisam htjela izdvajati
i hrvanje mi je pomoglo da se oslobodim tog srama.
Napokon se mogu izraziti, nositi šminku, imati frizure,
raditi što hoću i izgledati odlično jer imam samopouzdanja.
Za mene borba nije muževna aktivnost.
Obožavam biti snažna žena.
Mislim da je snaga ženstvena karakteristika.
Mislim da predstavljam žene.
Predstavljam svoju zajednicu i Latinoamerikance.
Upravo se zato trudim ne biti samo dobar borac,
već i odlična osoba.
Smatram da nas naši životni putevi čine boljim osobama
ako koristimo prepreke za vlastiti boljitak.
TATIANA SUAREZ PROTIV VIVIANE PEREIRE 11.11.2017.
Nakon pobjede na emisiji, borila sam se s Viviane Pereirom.
Pobijedila sam je jednoglasnom odlukom.
Nakon toga, borila sam se s Alexom Grasso i uspjela je dobiti gušenjem straga.
T. SUAREZ PROTIV A. GRASSO 19.5.2018.
Impresivan nastup Tatiane Suarez.
Nakon toga, borila sam se...
SUAREZ PROTIV ESPARZE 8.9.2018.
...protiv Carle Esparze i nokautirala sam je u trećoj rundi.
- Tatiana Suarez! - Čovječe!
Nakon što sam pobijedila Carlu, mnogi su me počeli nazivati šampionkom,
tako da sam smatrala da sam na putu prema tituli.
Tad su me pitali želim li izazvati Ninu Ansaroff na borbu
za titulu prvakinje UFC-a.
SUAREZ PROTIV ANSAROFF 2019.
Evo je, ljudi, zvijezda današnjice.
Druga favoritkinja u kategoriji slamke, neporažena Tatiana Suarez!
Par tjedana prije toga, ozlijedila sam vrat tijekom treninga.
Nisam znala u kojoj mjeri, ali borila sam se ozlijeđena.
Suarez nosi plavo, a Ansaroff sivo.
U početku borbe,
osjetila sam trnce i bol u rukama.
- Bacila ju je na pod. - Ovo je slojevita borba.
Mislim da mi je tijekom borbe bilo najteže prebroditi mentalno stanje
jer sam se bojala paralize.
Tijekom borbe ne biste trebali razmišljati o paralizi.
Pobjednica jednoglasnom odlukom,
Tatiana Suarez!
Nakon njezine borbe 2019., svi smo mislili
da će 2020. postati prvakinja, to je bila riješena stvar.
Već dugo čekam
i želim vidjeti taj pojas oko svog struka.
Nakon borbe, počela sam se osjećati puno gore...
- Dame i gospodo, Tatiana Suarez! - ...i shvatila sam
da je vrijeme da odem na dugu pauzu.
Javila sam se Andyju Gelpinu i osmislili smo plan
za moj oporavak od ozljede vrata jer sam znala da ne mogu...
Nisam to mogla sama.
Mislili smo da će joj trebati šest do sedam mjeseci.
To je bilo prije četiri godine.
Imala je zaista tešku ozljedu vrata koja je i dalje problematična
jer utječe na sve.
Ono što smo tražili od Tatiane
ne bi podnijelo mnogo sportaša.
Zamislite da morate istezati vrat svaki dan, više puta dnevno, po tri i pol sata.
Ponekad pomislim, znam se zapitati
što ako se ništa ne popravi? Zato sam se odlučila ići korak po korak.
Ne želim se do kraja života pitati što bi bilo da sam probala,
želim znati da sam probala.
Baš da i ne uspijem, znam da sam probala.
Nakon godinu i pola, možda dvije godine, napokon smo uspjeli.
Imali smo probni trening i sve je bilo savršeno.
Rekao sam: "Pa ti si uspjela završiti osnovni trening! Idemo dogovoriti borbu."
Dogovorili su mi borbu.
Na treninzima sam bila odlična.
Htjela sam se hrvati, pa su me stavili s jednim tipom.
Srušila sam ga
i vjerujem da mu je to smetalo,
jer me napao i stisnuo me uza zid.
Kad ste u ringu, lakše je micati se
jer je ring donekle fleksibilan, ali kad ste na zidu nije tako,
to je druga priča.
Stisnuo mi je noge
i pokušao me povući na pod,
kad sam začula užasno glasan zvuk,
nešto nalik udarcu bejzbolske palice.
Koljeno mi je bilo okrenuto na krivu stranu,
bilo je dislocirano.
Svi su me pokušavali smiriti, ja sam vrištala
i koljeno mi je bilo izokrenuto, pa sam napela kvadriceps,
nakon čega je sjelo kako treba.
Ležala sam i bilo mi je jako teško
jer sam se vratila s duge i teške pauze
tijekom koje sam mentalno i fizički radila na oporavku.
Stoga mi je to teško palo.
Nikad nisam razmišljala o odustajanju,
ali tada sam zaista bila blizu.
Nakon te ozljede,
išla sam na magnetsku rezonancu. Nazvali su me nakon nje i rekli mi
da mi je koljeno jako loše i da nisu vidjeli puno takvih ozljeda.
Izgledalo je kao da sam se razbila na motoru.
Ona nije samo ozlijedila koljeno, istrgnula ga je iz noge.
Da je imala blagu ozljedu i da se morala oporavljati koji mjesec, bilo bi joj koma,
ali ovo nije bilo tako.
Nikad se nisam osjećala tako loše.
Svaki sam se dan borila s boli.
Pritom više mislim na emocionalnu i mentalnu bol.
Tjedan sam dana ležala u krevetu i plakala.
Tada sam odlučila da moram smisliti nešto.
Ima sreće da je u UFC-u.
Zbog toga ima pristup UFC-ovu institutu za učinkovitost,
što je uvelike korisno,
pogotovo u procesu liječenja koljena.
U roku od nekoliko sati, već je razgovarala
s najboljim fizioterapeutima na svijetu.
Zvali smo joj najbolje kirurge u državi,
kirurge do kojih se ni ne može jer ne primaju nove pacijente.
Gore...
Kad netko doživi tako veliku ozljedu zgloba,
jasno je da mora na operaciju.
Jasno je i da će se dugo oporavljati.
Dobro.
Tatianu sam upoznala kad sam radila za reprezentaciju SAD-a,
tako da s njom radim od 2011.
Pratila sam njezine uspone i padove...
H. LINDEN GL. FIZIOTERAPEUT, UFC
...i poznajem njezine ozljede te sam naučila
i kako ih izliječiti.
Znam kakva je Tati, koliko je motivirana i koliku snagu volje ima
i mogu reći da nema te ozljede koja bi nju zaustavila.
Ima ona bitnije planove i snove,
planira doći na vrh i ostati na vrhu.
Može.
Operirala sam se ovdje, u Las Vegasu,
a negdje dva dana kasnije, započela sam s fizioterapijom.
Povratak ne počinje...
T. SUAREZ VJEŽBA NOGE
...po ozdravljenju, već nakon ozljede i za vrijeme operacije,
čak i prije nje. Tako sam ja gledala na to.
Počela sam se oporavljati onda kad sam odlučila nastaviti se boriti.
T. Suarez među najsnažnijim je ljudima koje sam upoznala.
I ja sam svojevremeno ozlijedila nogu
i znala sam da, ako može ona, mogu i ja.
Njezina je priča inspirativna.
Uvelike mi je pomoglo kad sam vidjela da se bori s istim problemima kao i ja.
Ona je prava inspiracija.
Inspirativno je kako se bori s izazovima i nosi s problemima.
Kad se hrvam, nastojim biti kao ona
i pokušavam zapamtiti
da ona ne dopušta da je slome.
Kad sam imala psihološke probleme,
često sam vježbala s Tatianom.
Ona mi je bila primjer jer ako može ona, mogu i ja.
Na taj me način motivirala.
Ne znam mogu li reći da sam kao ona
ili da živim po njenom primjeru, to je izuzetno teško.
Ali mislim da svi mi ovdje to nastojimo raditi.
Kad pogledate ovaj sport i sportašice koje se njime bave,
vidite da drugi nastoje biti kao one.
One pokazuju djevojkama što je sve moguće.
Ako 15-20 godina pratite
što se događa curama koje ih promatraju,
vidjet ćete da su se te cure u potpunosti promijenile.
Najvažnije je da one vide što je sve moguće.
Nismo je vidjeli od lipnja 2019.
Tragikomično je biti u najboljim godinama i pauzirati borbe preko tri godine,
pogotovo ako ste dobri kao ona i postoji šansa da postanete prvak
i da to uvelike doprinese vašem životu i obitelji,
financijama itd. Nije to lako.
Kad ste na trogodišnjoj pauzi od borbe i želite joj se vratiti,
to je izuzetno teško.
Morate nadoknaditi izbivanje i vratiti se u formu.
Slomiš vrat, dobiješ rak štitnjače
i onda izbiješ koljeno.
Postavlja se pitanje kada treba reći
da to nije sport za tebe i da trebaš naći nešto drugo.
Međutim, ona je cijeli život radila na ovome.
Život joj je postavio razne prepreke,
a ona ih je sve svladala.
Umalo si ga dobila, vidio se tvoj trud.
PATRICK MIX TATIANIN TRENER
- Znam. - Nije htio odustati.
- Nije. - Gledao je ovamo kad si ga gušila.
Mislim da mu je malo neugodno.
TATIANIN STAN LAS VEGAS
Danas ću se javiti Micku Maynardu koji dogovara borbe u UFC-u
i tražiti da dogovori borbu.
Mentalno sam spremna za to.
Već neko vrijeme treniram.
Osjećam se jako. Jedino što sad trebam jest dogovoriti borbu
i datum borbe.
M. MAYNARD BOK, MICK, SPREMNA SAM ZA BORBU.
Trenutno mi je svejedno s kim ću se boriti.
Boli me briga s kim. Ljudi, odgovorio mi je na poruku!
Rekao je da ima dobre vijesti i napisao upitnik uz 52.
Ljudi, nećemo 52 kg, sad smo na 57 kg.
U međuvremenu sam dobila mišiće.
MISLILA SAM 57.
Ja ću svakako trenirati, ali veseli me pomisao da radi
na borbi za mene, da napokon dođem u ring,
da nastupam i natječem se jer volim natjecanja više od svega.
DOGOVORENO
Odavno se nisam borila...
TO! JEDVA ČEKAM!
...i jedva čekam da krenem i napokon pokažem što mogu.
Nadam se da je ovo početak. Veselim se tome.
Što ima, ljudi? Ovdje James Lynch
s brzom reakcijom na vijesti
da je Tatiana Suarez napokon dogovorila iduću borbu
nakon duge pauze.
Borit će se s Montanom De La Rosom.
Montana je gadna, napada i snažno udara.
Prije se bavila hrvanjem, pa sam siguran da će se fokusirati
na sprječavanje rušenja itd.
- Dosta! - Ispod brade. Evo, znak predaje!
Vrhunski je borac.
Usto ima prednost u odnosu na Tatianu,
a to je da je ona inače teža kategorija.
Drago mi je da se Tatiana vratila. Dugo je nije bilo.
Ako je zdrava, uzburkat će vode
u toj kategoriji 2023. Vrlo se veselim tome.
Zanima me što mislite...
Da, malo se bojim. Danas trebam dopuštenje da se mogu boriti.
- Idem li na rendgen? - Da.
Sad idemo ovamo i...
Možeš li zavezati kosu u jako visoku punđu?
Kada ti je dogovorena borba?
- Za 25. - Znači, trenirala si
- barem zadnjih šest tjedana? - Da.
Ovako, sad kako se natjecanje približava...
- ...ne boli te vrat? - Ne.
Ne osjećaš simptome u rukama?
A baviš se i grapplingom i boksanjem?
- Da. - I hrvaš se?
- Da. - Dobro.
- I zasad je sve dobro? - Da.
Ovako, ja ću ti... Upozorit ću te unaprijed
da ću ti pogledati vrat, opipati ga i okretati glavu.
- Provjerit ću ti reflekse i osjete. - Dobro.
Kad ti dodirnem sredinu vrata, ovdje...
Bez okretanja tijela, samo brada skroz nalijevo.
- Boli li te išta? - Ne.
Skroz nalijevo.
Sad nagni glavu. Boli li te išta?
Nagib na drugu stranu... Ima li bolova?
- Nema. - Dobro.
Kad smo ti snimali vrat prilikom naprezanja i naginjanja glave,
bilo nam je važno da ti je kralježnica stabilna.
Da.
Da su ti kosti usklađene i istovremeno se pokreću.
- Da. - Međutim, imaš koštane izrasline.
Što to znači?
To znači da imaš puno tragova ozljeda u vratu.
Da.
Posljednjih šest do osam tjedana, naprezala si vrat na treninzima
i nemaš simptome.
STRUČNJAK ZA KOSTI I ZGLOBOVE
Na temelju tvoje anamneze, tj. tvojih izjava i mojeg pregleda,
- spremna si za natjecanje. - U redu.
To smo ovaj puta zaključili.
U 14.00 imam intervju preko Skypea.
Dat će mi da isprobam uniformu.
To mi je super, obožavam tjedan borbe. Jedva čekam potpisivanje postera itd.
- Potpisujem se bilo gdje? - Osim preko lica.
Dobro, super.
Moraš mi pomoći da stignem kamo treba na vrijeme.
- Da, moram. - Ja sad moram obaviti sastanak.
Tako nam je drago da si se vratila.
Jedva sam čekala da se oporavim, obožavam natjecanja.
SOBA S OPREMOM UFC
Stari, imam veliku šaku.
Presretna sam kad znam
da ću se boriti s nekim u ringu.
Različite kombinacije. Točno tako kako si ih koristila.
Dobro.
INTERVJU PRIJE BORBE UFC
- Evo me! - Divno! Dobro došla nazad.
Znam da sam najbolja na svijetu i samo želim to dokazati,
a dosad nisam imala priliku zbog ozljeda.
SLIKANJE I PARTNERI UFC
- Što ćemo? - Standardno.
- Dakle, malo opreme. - U redu, hvala.
- Što sad? - Sad idemo na veliku pozornicu.
Mentalno sam spremna za sve. Hrvanje me naučilo da moram biti.
Ipak se hrvam od treće godine.
KLINIKA SPORTSKE MEDICINE UFC
Možemo li u drugu prostoriju da mogu obaviti i intervju?
Pridružila mi se Tatiana Suarez.
Imala si razne ozljede tijekom karijere.
Što ti prolazi kroz glavu kad te takvo što zadesi?
Bilo je teško, ali ne dam da me ozljede spriječe da radim ono što volim.
Tatiana, puno ti hvala na ovome.
Hvala puno i hvala što ste me zvali. I oprostite na kašnjenju.
Osjećam se dobro. Uzbuđena sam.
Mentalno sam dobro i mislim da mi je to ponekad
najveća prepreka, ta mentalna pripremljenost
prije borbe u ringu, tako da...
Moram izbjegavati poluge i slično.
I kad to krene, kad to uspijem,
znam da sam spremna.
Hoćeš li sačuvati malo?
Borcima ponavljam da se za tjedna borbe bore dva puta.
Prvo da skinu kilažu, a onda da se pripreme za borbu.
Skidanje kilaže za neke je borce mentalno znatno teže
nego sama borba.
Doći ću na 58 kg.
Ovo je dio borbe kojem se ne veselite.
Nitko se ne veseli znoju
i nošenju plastike. Taj se proces temelji na kuhanju
i dehidriranju tijela.
Cijediš se.
- Znam. - Moraš nastaviti tako.
Radi što moraš da nastaviš tako. Ali ne moraš se mučiti.
Udaraj po zraku 30 sekundi i onda samo malo hodaj okolo.
- Ne moraš raditi nikakve ludosti. - Da, samo hodaj.
Dižemo te na pet, deset minuta i onda te važemo.
- Ništa od kotrljanja? - Želiš se kotrljati?
Želim, da.
Zanimalo me možete li me omotati?
Da te omotamo?
Četrdeset pet minuta?
Gotovo 45 minuta, negdje 43, 44.
U redu.
Četrdeset četiri minute. Možemo ti dodati još koji sloj?
Ne treba.
Dobar.
Zaboravila sam koliko je ovo grozno.
Iduća je na vagi Tatiana Suarez.
Pedeset sedam!
Tatiana Suarez i službeno teži 57 kg.
Mnogi se nakon vaganja
dobrano najedu, ali ja ne jedem puno prije borbe.
Volim ostati malo gladna
jer sam onda agresivnija kad se borim.
Sada je na redu ženska kategorija muhe.
Montana De La Rosa bori se protiv Tatiane Suarez.
Tatiana, čast mi je što ti mogu opet poželjeti dobrodošlicu.
Kako si uspjela ostati motivirana za borilačku budućnost,
a ne se slomiti pod teretom svega što te zadesilo ovih godina?
Mama me odgajala da budem snažna
i da, kad ti ne ide po planu,
staneš i razmisliš kamo dalje.
- Gotovo. - Daj me zagrli!
Nedostajala si nam!
Stvarno si opaka!
- Vidimo se kasnije. - Bok, vidimo se.
- Bok. - Bok, mama.
Bok, zlato.
Kako ti je prošao put?
Padala je kiša, a malo i snijega.
Na petnaestici nekad zna biti dosta maglovito.
To me plaši jer sam jednom tako vozila
i nisam vidjela ništa pred sobom.
Kako je prošlo skidanje kilaže? Lako? Izgledaš dobro.
Nisam izgledala osušeno na vaganju?
- Jesi li mi vidjela vaganje? - Nisam.
Pedeset sedam kilograma.
- To! - Tatiana Suarez i službeno teži 57 kg.
Sada imam dobar odnos s mamom.
Sad mi je lakše shvatiti štošta,
uključujući zašto je radila to što je.
Kao dijete, ne znaš koliko je život težak.
Volim je jer znam da želi samo najbolje za mene.
Štošta je žrtvovala radi mene i nije joj bilo lako.
Vjerojatno je pritom bila i vrlo usamljena.
Stoga sam joj zahvalna na tome.
Rodila sam djecu kad sam bila mlada i htjela sam da budu uspješni
jer sam htjela pokazati da i moja djeca mogu biti uspješna.
Međutim, nisam imala vještine potrebne za roditeljstvo.
Kad ste mladi, savjetuju vas ljudi koje znate.
Mislim da mi je stvarala pritisak
da ja ne ponavljam njezine greške
i da imam bolji život od nje.
Sjećam se da mi je rekla da je jednom kopala po autu
kako bi našla sitniš za gorivo
da me može odvesti na trening.
Toliko je truda uložila u to da mi pruži bolji život.
Uvijek sam nervozna prije njezinih borbi.
Uvijek se bojim.
Nije da ne mislim da će pobijediti,
mi majke jednostavno smo takve, čak i male povrede...
Npr. kad je ozlijedila oko ili nešto... i to mi teško pada.
Kćerka mi je, brine me to što je ne mogu zaštititi.
Ali ja uvijek štitim samu sebe.
Zar ne?
Mislim da se sva moja djeca znaju štititi.
Da.
Oprostila sam mami za sve jer...
znam koliko me voli. Vidim. Osjećam.
Znam da bi voljela da može sve ispraviti, ali...
Mislim da je bila odlična...
s obzirom na okolnosti.
Borba u ringu s drugim sportašima
koji su također trenirali šest do osam tjedana
i proučavali te da znaju kako s tobom...
Izuzetno je intenzivno natjecati se u takvom sportu.
UFC je drukčiji od drugih sportova.
Svi te gledaju. To nije timski sport.
Postoji šansa će te netko nokautirati.
Tijekom borbe razmišljaš o mnogočemu.
- Želiš se moliti s nama? - Apsolutno, idemo.
Dobro. Dragi Bože...
hvala ti na svemu što si nam dao.
Što si danas ovdje s Tatianom.
Pomozi joj da iskoristi darove koje si joj dao
i da ne zaboravi na svoj početak, a ni na to dokle je došla.
Daj joj snage za borbu, snagu uma i snagu srca.
Volim te i molim se u tvoje ime. Amen.
- Amen. - Amen.
- Hvala. - Hvala.
U ovu su borbu upletene razne emocije, osjećaj ranjivosti,
nesigurnosti itd. To što uspijeva to kontrolirati
pokazuje koliko je njezin um jak, jedan od najboljih u UFC-u.
To dokazuje time što je ozljede, pogotovo ligamenta koljena i vrata,
uspjela prebroditi i pritom ostati pozitivna.
Iako je jaka, svatko može podlijeći negativnim osjećajima, tako da je važno
da nastavi razmišljati pozitivno, a ona tako i čini.
Zbog toga znam da će biti odlična za par sati.
Ovaj posao iziskuje disciplinu.
Morate si to stalno ponavljati,
zapitajte se koliko žarko želite pobjedu i koliko morate raditi za nju.
Stalno sanjam isti san u kojem se zamišljam
kako stojim na vrhu podija.
Ja... jako želim da se ostvari.
Učinit ću sve što mogu da to postignem.
Radije bih riskirala i izgubila
nego pobijedila, igrajući na sigurno.
Mislim da me takvo razmišljanje vodi do ostvarenja ciljeva.
Prije no što se počnem boriti, pronađem dio sebe
i osjećam se nepobjedivo.
Najbitnije od svega mi je da natjeram svoju suparnicu da se preda.
NESLOMLJIVA
Tako je, to je čisti nokaut.
Možemo li ponoviti giljotinu još jednom?
Da.
Vrat mi je popucao. Osjećaš?
Idemo!
Tu sam uz tebe, svi smo tu uz tebe.
Nakon gotovo četiri godine izbivanja,
Tatiana Suarez večeras se vraća.
Obožavatelji MMA-a iz cijelog svijeta žele vidjeti njezin nastup u Octagonu.
Naravno da sam nervozna, uvijek sam nervozna kad nastupa.
Ali vjerujem u nju.
Sigurna sam da će uspjeti. Ali naravno da sam tjeskobna.
Tatiana Suarez!
Prva borba od lipnja 2019. Njezin je povratak započeo.
Važno je napomenuti da se Suarez natječe od djetinjstva.
Prošle su četiri godine, ali to je za nju samo trenutak.
Valja podsjetiti da je žena zvijer.
Za vrijeme njene hrvačke karijere, nitko joj se nije odupro.
COVINA, KALIFORNIJA
De La Rosi ide odlično, ubacuje aperkatove.
Ovo je zasad najveći test za Suarez, rušenje suparnice.
Pritom De La Rosa inače nastupa u ovoj, višoj kategoriji,
po tome se razlikuju.
De La Rosa joj bogme ne popušta.
Tako. Uspravi kukove. Fokusiraj se.
Suarez je izvukla glavu i kreće u zatvoreni gard.
Klasična Suarez, tako ona pobjeđuje.
Ali da vidimo... Montana se diže.
Montani ide odlično, vratila se na noge.
Malo udara koljenom.
Ostani iza nje!
Divno.
Prvih pet minute Tatianine borbe u tri i pol godine.
Ide druga runda.
Tati, izvadi štitnik za zube.
- Da. - Moraš je više udarati.
Skači malo, opusti se.
Miči glavu. Miči glavu, dobro?
- Dominic, Tatiana briše prašinu... - Nazad, borba.
...sa sebe nakon dugog mirovanja zbog ozljede.
Što misliš, kako je ona nakon pet minuta?
Ne znam kako je,
no znam da je spremna za ovu borbu, to se vidi.
Vidjet ćemo nakon ove runde, saznat ćemo.
Udari je, Tatiana. Lakat!
Udari je, hajde. Sruši je!
Suarez je vrlo jaka. Zasad joj ide odlično.
Ali dosta pada.
Možeš ti to, Tatiana. Drži se!
Klasična poluga glavom i rukom.
- Pritisni je! - De La Rosa bi mogla eksplodirati.
Ne, ruši je.
- Dobar klinč. - Ajme.
Definitivno, Dom.
Pokušat će giljotinu. Sjeda i tako...
- Mogla bi je dobiti! - Gotovo je!
- Ovo je duboko. - Pada...
Samo je drži, Tatiana!
Vidim neku grimasu.
Suarez bi joj trebala biti malo više na boku.
De La Rosa napada s tog boka.
Mogla bi se izvući, dobro razmišlja.
Predat će se!
- Evo ga! - Tako se to radi!
Veličanstveni povratak Tatiane Suarez!
Predaja u drugoj rundi.
- I to giljotinom, to! - I dalje nepobijeđena...
Idemo! To!
To!
Vratila sam se! Vratila!
Ta giljotina bila je jako rizična.
Predala joj je gornji položaj.
Osnove hrvanja, povlačenje sprijeda, klinč,
a tu je i zatvoreni gard, osnove džiju džicua.
Kad ti se nađe ispod brade i zapneš, to je to.
Pobjednica giljotinom koja je dovela do predaje,
Tatiana Suarez!
Tatiana, reci mi, je li dobar osjećaj? Četiri te godine nije bilo.
Ajme, presretna sam.
Već tako dugo sanjam o ovome
jer se nisam mogla boriti.
Teško je kad se ne možeš baviti onime što voliš više od svega,
a znam kako je izgubiti san.
Nisam htjela izgubiti još jedan i...
Sretna sam ako mogu pokazati ikome
kome je trenutno teško
da ne odustaje jer će uspjeti.
Majka me učila da uvijek budem optimistična.
Jer je znala
- da ću imati težak život. - To, mama.
- Odrasla sam uz samohranu majku
baveći se tradicionalno muškim sportom
i cijeli život slušam da ne pripadam ovdje,
ali ja jesam ovdje, ovo je moj dom.
Čestitke na odličnom povratku. Dame i gospodo, Tatiana Suarez!
Vjerujemo da će biti prvakinja UFC-a u budućnosti.
To je teško osporiti.
Rijetki su se sportaši uspjeli oporaviti
od svega što je Tatiana prošla.
Kad krenete u ovakve pohode nakon pauze,
i to nakon što vam svi kažu da je takvo što nemoguće
i da niste dobri kao drugi koji nisu pauzirali,
ali svejedno uspijete, teško vas je zaustaviti.
Kad si je uhvatila, samo sam se nadao da je nećeš pustiti.
- Znao sam da je imaš. - Da.
Vježbala si to točno prije borbe.
Rekla si mi da ponovimo giljotinu.
- Upotrijebila si je i uspjela. - Brat mi je na mobitelu. Što ima?
Kako si?
Odlično. Uzbuđeno. Tako sam uzbuđena, da si barem tu.
Čestitam!
Idem najaviti onih 50 soma!
Hvala, stari.
Imam kojih 50 soma viška.
Da, da, rekli su da si dobila bonus.
- Pitao sam se odakle ti. - Čovječe!
Da, dobiješ bonus za nastup ako si stvarno dobar.
Dobiješ bonus za predaju, zar ne?
- Da, ili nokaut. - I za to, da.
Da, ili za borbu večeri ako se mlatiš do besvijesti, ali to nitko ne želi.
Idemo.
- Stara, nisi jebeno normalna. - Hvala.
Trebala sam ovakvo što, moja je obitelj trebala ovo,
kao i svi koji vjeruju u mene i nisu odustali od mene.
Vratila sam se. Tako sam sretna.
Kad je pogledam, i dalje vidim dijete koje sam rodila,
prvi puta pogledala u oči,
i vidjela nešto posebno.
Imala sam tolike planove za nju,
ali nijedan od njih nije uključivao hrvanje i tuču.
Ali htjela sam da ima dobar život.
Da joj se ostvari sve što poželi.
Imala je teške situacije u životu.
Ali nije slomljena.
Ovo je tek početak
i nikad se neće slomiti.
Upravo je to svrha poteškoća,
potiču te da napreduješ.
Zahvalna sam na svakoj prepreci, na svakoj poteškoći.
One su mi pomogle da postanem bolja sportašica i osoba.
Upravo je to za mene dio moje baštine.
Ne pobjede,
već mogućnost da inspiriram druge da slijede snove i želje.
No ne samo to, već i da, kad je teško, ne odustaju.
Prijevod titlova: K. Kolar